**Javna objava za prosto delovno mesto Vodja trženja VII/2, šifra delovnega mesta J017940**

Javni zavod Center Rog razpisuje eno prosto delovno mesto za delovno mesto Vodja trženja VII/2, šifra delovnega mesta J017940, v Programsko-poslovnem oddelku**.**

Število prostih delovnih mest: **1**

**Opis del in nalog:**

* priprava strategij upravljanja z javnostmi (interna, strokovna, splošna, medijska, mednarodna) in njihovo sprotno ažuriranje v sodelovanju s strokovnimi sodelavci in direktorjem;
* razvoj učinkovitih in inovativnih oblik informativne in promocijske dejavnosti ter spremljanje informacij in novosti na svojem delovnem področju;
* sodelovanje pri načrtovanju spletne strani, uredniško oblikovanje in ažuriranje spletne strani zavoda;
* vodenje promocije (vključno s pripravo in koordinacijo distribucije promocijskih publikacij), oglaševanja in protokola prireditev;
* organizacija in sodelovanje pri predstavitvah javnosti (tiskovne konference, prireditve, dogodki ipd.) in pri protokolarnih aktivnostih;
* sodelovanje z drugimi institucijami s področja dejavnosti zavoda v Sloveniji in tujini;
* načrtovanje, organizacija in izvajanje trženjskih aktivnosti in analiza učinkovitosti trženja;
* priprava in ažuriranje strategije trženja, vključno z analizo ciljne publike, SWOT analizo, opredelitvijo ciljev trženja ipd.;
* segmentiranje uporabnikov Centra Rog, priprava ponudbe in cenikov za uporabniške storitve;
* načrtovanje in izvajanje oglaševalskih akcij in pospeševanja prodaje za programe javne službe in tržne dejavnosti zavoda;
* izvedba rednih oglasnih objav v medijih;
* organizacija sponzorstev in partnerskih povezav z gospodarskim sektorjem in pridobivanje drugih izvenproračunskih virov financiranja;
* zastopanje zavoda kot partnerja pri sodelovanju z drugimi institucijami pri organizaciji prireditev, izmenjavi storitev;
* vodenje in organizacija tržne dejavnosti zavoda (oddaja prostorov, trženje prostorov za prireditve, prodajni izdelki – merchandising, trženje storitev zavoda zunanjim institucijam, podjetjem in zasebnikom);
* organizacija in vodenje stikov s ciljnimi skupinami za področje trženja, marketinga in odnosov z javnostmi;
* priprava strokovnih osnov za pridobivanje sponzorskih sredstev in drugih oblik nejavnih prihodkov in prihodkov iz tržne dejavnosti;
* priprava promocijskega materiala, predlogov cenikov za storitve zavoda in zbiranje ponudb;
* nadzor nad poslovanjem prodajnih prostorov in gostinskih lokalov v upravljanju zavoda ter spremljanje in komuniciranje z najemniki in uporabniki lokalov in prostorov v zavodu in s tem povezana evalvacija in predlogi izboljšav;
* sodelovanje pri pripravi strateškega načrta zavoda, letnih načrtov in poročil ter drugih skupnih dokumentih zavoda;
* opravljanje drugih del s področja trženja po navodilu direktorja.

Raven zahtevane izobrazbe in smer: **specializacija po visokošolski izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. stopnja) družboslovne, ekonomske ali druge ustrezne smeri.**

Trajanje zaposlitve: **Nedoločen čas.**

Kraj opravljanja dela: **Sedež javnega zavoda, po potrebi druga prizorišča v Sloveniji in tujini v okviru delovnih nalog.**

Delovni čas, v katerem se opravlja delo: **polni delovni čas, enoizmensko delo, pogosto delo v manj ugodnem delovnem času.**

Zahtevane delovne izkušnje: **najmanj 2 leti na enakem ali sorodnem delovnem mestu.**

Poskusno delo: **6 mesecev.**

Zahtevano znanje jezikov: **Brezhibno pisno in ustno izražanje v slovenščini, znanje angleškega jezika na višji ravni.**

Druga posebna znanja, druge zmožnosti/kompetence:

* **dobro poznavanje dela z računalnikom (MS Office);**
* **organizacijske sposobnosti in sposobnosti za samostojno vodenje projektov;**
* **sposobnost timskega dela, kreativnost, komunikativnost, proaktivni odnos do dela;**
* **odgovornost za zakonitost dela;**
* **odgovornost za pridobivanje izvenproračunskih sredstev v skladu s trženjskim načrtom;**
* **poznavanje delovanja zavoda;\***
* **vozniški izpit B kategorije.**

Zadnji rok za prijavo kandidatk\_ov: 25. 11. 2022**.** Nepravočasne in nepopolne prijave ne bodo upoštevane. **Samo prijave, ki vsebujejo vse spodaj naštete elemente in dokazila, bodo obravnavane kot popolne.**

Način prijave kandidatk\_ov:

**Kandidatke\_i naj pošljejo pisno vlogo v elektronski obliki z naslednjimi obveznimi sestavnimi deli:**

* **življenjepisom v slovenskem jeziku (največ 2 A4 strani),**
* **motivacijskim pismom za prijavo na delovno mesto (največ 2 A4 strani) in**
* **potrdilom (skenirano kopijo) o pridobljeni izobrazbi**

**na e-naslov** [**jobs@center-rog.si**](mailto:jobs@center-rog.si)**.**

Dodatne informacije o objavi prostega delovnega mesta je mogoče dobiti vsak delovni dan med 10.00 in 12.00. uro na telefonski številki 01/2516301 ali preko elektronske pošte: nina.skrt@center-rog.si.

O izbiri bodo kandidatke\_i obveščeni v zakonsko določenem roku.

Predviden začetek dela: **po dogovoru oz. najkasneje 03. 01. 2023**

\* področja in način našega delovanja so opredeljeni v predstavitvenem [katalogu Centra Rog](https://www.roglab.si/assets/Uploads/dokumenti/CenterRog-katalog-2021-SLO-web-2.pdf) ter na www.center-rog.si.